﻿ INSTITUTUL NAŢIONAL DE CERCETĂRI ECONOMICE „ ŢESCU“COSTIN C KIRI Vol 437 EVALUAREA CONDIŢIILOR MONETARE Florian LIBOCOR 978-973-159-180-3 ISBN ACADEMIA ROMÂNĂ INSTITUTUL NAŢIONAL DE CERCETĂRI ECONOMICE ,,COSTIN C KIRIŢESCU” Centrul de Informare şi Documentare Economică EVALUAREA CONDIŢIILOR MONETARE Florian LIBOCOR Centrul de Informare şi Documentare Economică Editat de CENTRUL DE INFORMARE ŞI DOCUMENTARE ECONOMICĂ REDACTOR-ŞEF – VALERIU IOAN-FRANC Redactor: ADELINA BIGICĂ Concepţie grafică, machetare şi tehnoredactare: VICTOR PREDA CIDE/STUDII/PROBLEME: Prob-FlorianLibocor 437 doc Redacţia şi administraţia: Bucureşti, Calea 13 Septembrie nr 13, sectorul 5, cod poştal 050711, telefon: 0040-21-318 24 38, telefax: 0040-21-318 24 32 Adresa poştală: Bucureşti 5, căsuţa poştală 5-72 Materialele cuprinse în acest volum pot fi reproduse numai cu aprobarea conducerii Institutului Naţional de Cercetări Economice „Costin C Kiriţescu” Volumele seriei pot fi identificate şi comandate fie în colecţie anuală, respectiv ISSN 1222-5401, fie pe fiecare titlu în parte, respectiv pe ISBN alocat fiecărui volum Pentru volumul de faţă: ISBN: 978-973-159-180-3 Cuprins 1 Introducere 5 2 Aspecte teoretice 5 3 Construcţia ICM 10 4 Concluzii: rezultatele şi interpretarea analizei 13 Bibliografie 15 1 Introducere Această lucrare are ca scop analizarea evoluţiei conduitei de politică monetară prin prisma evoluţiilor economice în perioada 2006-2014 În acest scop a fost construit un indice al condiţiilor monetare (ICM) Acest indicator a fost calculat iniţial la începutul anilor ’90 de către băncile centrale din Canada, Noua Zeelandă, Suedia etc , în scopul de a generaliza ţintirea ratelor dobânzii, incluzând şi impactul cursului de schimb asupra economiei şi care a câştigat atenţia factorilor de decizie în cadrul băncilor centrale, ca instrument de evaluare şi ajustare a conduitei politicii monetare Datorită faptului că indicele oferă o imagine combinată a factorilor de influenţă interni şi externi asupra condiţiilor monetare generale ale unei economii, construcţia lui a prezentat interes şi pentru instituţii financiare altele decât băncile centrale cum ar fi instituţiile financiare internaţionale sau instituţiile bancare În ansamblu, ICM poate fi privit ca un indicator al conduitei politicii monetare şi este expresia mediilor ponderate ale modificărilor ratei de dobândă şi a cursului de schimb, raportate la valoarea din perioada de referinţă În cadrul capitolului al doilea sunt evidenţiate câteva aspecte teoretice ale procesului de construcţie şi implementare a politicii monetare, setul de instrumente pe care le utilizează banca centrală pentru atingerea obiectivului fundamental de stabilitate a preţurilor şi canalele de transmisie a politicii monetare În acest capitol sunt de asemenea prezentate modul de calcul al indicelui, argumentele şi vulnerabilităţile aferente folosirii acestui indice şi cele trei modalităţi de abordare pentru calcularea coeficienţilor aferenţi ratei dobânzii şi ratei cursului de schimb În capitolul al treilea este calculat indicele condiţiilor monetare a cărui coeficienţi au fost obţinuţi prin modul de calcul bazat pe ponderea comerţului, care are la bază raportul pe termen lung exporturi/PIB În ultimul capitol sunt prezentate şi interpretate rezultatele analizei în contextul evoluţiei evenimentelor economice care au avut loc în perioada analizată şi care au justificat adecvarea conduitei de politică monetară în scopul realizării obiectivului fundamental de stabilitate a preţurilor 2 Aspecte teoretice În cadrul procesului de construcţie şi implementare a politicii monetare, băncile centrale dispun de un set de instrumente pe care le pot utiliza cu intensităţi variabile în sens restrictiv sau stimulativ, în vederea atingerii unuia sau mai multor obiective Banca Naţională a României dispune de un set de cinci instrumente de politică monetară pe care le utilizează pentru atingerea obiectivului fundamental de stabilitate a preţurilor: • operaţiunile de piaţă monetară; 6 • facilităţile permanente acordate instituţiilor de credit; • rezervele minime obligatorii; • contrapartidele eligibile; • activele eligibile Între acestea, importanţa cea mai mare ca instrument de politică monetară o au operaţiunile de piaţă monetară (operaţiunile open market) prin care banca centrală realizează calibrarea ratelor de dobândă şi a lichidităţii pieţei monetare, precum şi transmiterea către pieţe a semnalelor privind orientarea politicii monetare Stabilitatea preţurilor este simultan şi constant atât o consecinţă pe termen scurt a impulsurilor economice interne (naţionale) şi externe cu impact asupra echilibrului pieţei (cererea şi oferta agregată), cât şi a obiectivului şi efectului pe termen mediu şi lung al conduitei politicii monetare şi eficienţei mecanismului de transmisie în ajustarea cererii agregate şi a preţurilor În literatura economică de specialitate sunt identificate diverse canale de transmisie a politicii monetare, însă practica economică evidenţiază ca fiind importante cu precădere următoarele: creditul, cursul de schimb, efectele de i anticipaţiile inflaţioniste avuţie şi bilanţ, ş Indiferent de clasificarea lor, canalele de transmisie a politicii monetare se încheie cu o creştere a investiţiilor care duce la creşterea rezultatului economic (Produsul Intern Brut) Excepţie fac canalul cursului de schimb, al efectului de avuţie (ambele din grupa altor preţuri ale activelor) şi al efectului de bilanţ al gospodăriilor (din grupa creditului), care se încheie cu o creştere a exporturilor nete, a consumului, respectiv a cheltuielilor cu achiziţia bunurilor durabile şi a caselor, care generează o creştere a PIB1 Oricum, între instrumentele folosite şi obiectivele stabilite există legături indirecte şi perioade de întârziere (lag-uri) în cadrul mecanismului de transmisie, ceea ce explică faptul că majoritatea băncilor centrale au şi obiective intermediare cum ar fi de exemplu agregatele monetare sau cursul de schimb Răspunsul dat de un obiectiv intermediar la o schimbare operată în cadrul unui instrument indică nivelul de eficienţă a politicii monetare Astfel, în cazul schimbării instrumentului de politică monetară, banca centrală poate opera direct asupra unui obiectiv operaţional (ca de exemplu rata dobânzii pe termen scurt) Literatura de specialitate evidenţiază două distincţii2 între obiectivul operaţional şi obiectivul intermediar Prima constă în cât de direct şi rapid afectează obiectivele o modificare a unui instrument, iar cea de a doua distincţie se face în funcţie de natura obiectivelor Obiectivul intermediar este în mod uzual o variabilă nominală care poate fi ancora nominală pentru sistem, în timp ce obiectivul operaţional nu va fi în mod uzual în măsură a fi utilizat ca ancoră nominală 1 Mishkin, S F , 1996 2 Freedman C, 1994 7 Figura nr 1 Mecanismul de transmisie a politicii monetare Sursa: www bnr ro Rolul de ţintă operaţională a ratei dobânzii pe termen scurt nu este contestat însă, la începutul anilor ’90, Banca Centrală a Canadei a anunţat ca obiectiv operaţional pentru politica sa monetară, indicele condiţiilor monetare (ICM) ICM este o combinaţie a ratei dobânzii pe termen scurt (IR) şi ratei cursului de schimb (ER) Formula de bază pentru calcularea ICM este : Indexul t indică timpul, t = 0 indică perioada de bază iar reprezintă valoarea ponderilor ratei dobânzii i, respectiv, ratei cursului de schimb Indicele condiţiilor monetare a câştigat atenţia factorilor de decizie în cadrul băncilor centrale din Canada, Noua Zeelandă, Suedia, Norvegia, a instituţiilor financiare internaţionale precum Fondul Monetar Internaţional (FMI/angl IMF) şi Organizaţia pentru Cooperare şi Dezvoltare Economică (OCDE / engl OECD) şi a unor instituţii bancare precum Deutsche Bank, Goldman Sachs şi JP Morgan Băncile centrale utilizează indicele în scopul gestionării politicii monetare, instituţiile financiare internaţionale îl utilizează pentru a evalua politicile monetare ale diverselor autorităţi monetare iar instituţiile bancare utilizează indexul pentru a- şi forma o opinie veridică asupra mediului de politică monetară din diverse state 8 Argumentele în favoarea construirii ICM relevă câteva trăsături specifice Indicele este simplu de calculat Una din ipotezele de la care se porneşte este faptul că cererea agregată este influenţată prin canalul cursului de schimb cu precădere în economiile cu un grad mic de deschidere Indicele generalizează ţintirea ratelor dobânzii pentru a încorpora şi impactul cursului de schimb asupra unei economii deschise şi poate servi ca obiectiv operaţional al politicii monetare ICM oferă o imagine combinată a factorilor de influenţă interni şi externi asupra condiţiilor monetare generale ale unei economii, ceea ce poate prezenta interes şi pentru instituţii, altele decât băncile centrale În ansamblu, ICM poate fi privit ca un indicator al conduitei politicii i este expresia mediilor ponderate ale modificărilor ratei de dobândă şi monetare3 ş a cursului de schimb, raportate la valoarea din perioada de referinţă O primă provocare în construcţia ICM constă în alegerea uneia din cele trei metode importante4 identificate de literatura de specialitate, care pot fi folosite pentru a calcula ponderile ICM în funcţie de abordarea modului de calcul al ICM: a) bazat pe o singură ecuaţie, b) bazat pe ecuaţii multiple, şi c) bazat pe ponderea comerţului cale de a Modul de calcul bazat pe o singură ecuaţie este cea mai uzuală obţine ponderile şi presupune estimarea unei funcţii a cererii agregate sau preţurilor prin formula: , unde reprezintă diferenţa de ordin întâi a cererii agregate sau a preţurilor , IR este rata dobânzii iar ER este rata cursului de schimb valutar, iar x reprezintă alte variabile economice care pot fi introduce în ecuaţie Funcţia încearcă să evidenţieze efectul pe care o modificare a IR, ER şi x îl are asupra PIB (expresie a comportamentului cererii agregate) sau IPC iale ale (expresie a comportamentului preţurilor) Coeficienţii , derivate parţ ratei dobânzii şi cursului de schimb pot fi considerate ca fiind ponderile ale ratei dobânzii şi ratei cursului de schimb, astfel încât Modul de calcul bazat pe ecuaţii multiple presupune estimarea unor modele macroeconomice, în cadrul cărora ponderile sunt obţinute prin soluţionarea unui sistem de ecuaţii Pot fi utilizate modele IRF (impulse response function) care măsoară reacţia răspuns a PIB sau IPC la şocuri individuale ale ratei dobânzii sau a ratei cursului de schimb sau modele VAR (vector autoregresiv) în care sunt utilizate serii de timp pentru PIB sau IPC, rata dobânzii şi rata cursului de schimb Ponderile sunt indicate de reacţia medie cumulată a PIB (IPC) la şocurile ratei dobânzii şi ratei cursului de schimb într-un număr (interval) de trimestre 3 Neil R Ericsson, Eilev S Jansen, Neva A Kerbeshian and Ragnar Nymoen, 1997 4 Batini şi Turnbull, 2000, 2002 9 Adoptarea acestui mod de calcul prezintă vulnerabilităţi din punct de vedere al asocierii corecte a şocurilor cu variabilele relevante i are la Modul de calcul bazat pe ponderea comerţului este cel mai simplu ş bază raportul pe termen lung exporturi/PIB Ponderea acordată ratei dobânzii se calculează ca diferenţă între ”1” şi valoarea raportului exporturi/PIB Modul de calcul este simplu însă şi vulnerabil din punct de vedere al imposibilităţii de a încorpora toate detaliile aferente efectelor variabilelor relevante din economie În alegerea unui mod de calcul optim trebuie să se ţină seama de faptul că un mod simplu poate fi mai rapid însă vulnerabil, deoarece nu include toate variabilele relevante, ceea ce compromite calcularea ICM Pe de altă parte, un mod de calcul complex (bazat pe ecuaţii multiple) poate fi mai puţin rapid, însă, deoarece va încorpora variabilele relevante, timpii diferiţi de răspuns ai economiei la modificările dobânzii sau a cursului de schimb etc , va facilita probabil calcularea unui indice mult mai corect şi precis Suma ponderilor impactul modificării ratei dobânzii trebuie să fie unitară iar raportul lor () indică sau ratei cursului de schimb asupra economiei reprezentată de cererea agregată sau de preţuri (mult mai des utilizate în literatura de specialitate)5 Argumentul pentru care se alege ca economia să fie masurată/reprezentată prin cererea agregată este că ”deviaţia PIB şi aşteptările inflaţioniste sunt principalele forţe care stau în spatele creşterii sau scăderii presiunilor inflaţioniste şi modificările în cererea agregată sunt determinantul-cheie al modificărilor deviaţiei PIB ”6 O a doua provocare în construirea ICM constă în alegerea valorilor în care sunt exprimate variabilele, valori nominale sau valori reale Dilema se regăseşte în raţionamentul adoptării motivaţiei alegerii, iar soluţia în răspunsul la întrebarea: ICM ia în considerare comportamentul inflaţiei sau decizia de consum/investiţie care modifică comportamentul cererii agregate? Dacă se consideră că ICM ia în calcul comportamentul inflaţiei, este raţional a se opta pentru exprimarea variabilelor în termeni reali Totodată, se consideră că agenţii economici îşi bazează decizia de consum sau investiţie pe comportamentul ratelor reale Pe de altă parte, studiile economice au relevat faptul că populaţia poate cădea în capcana iluziei monetare ceea ce o va determina să ţină seama de comportamentul ratelor nominale în rii valorilor luarea deciziilor de consum7 Un alt argument în favoarea utiliză nominale poate fi frecvenţa datelor8 5 Au fost formulate critici asupra opţiunii de extragere a ponderilor prin utilizarea unei functii de cerere agregată în economii în care obiectivul general al politicii monetare este inflaţia, aşa cum a fost cazul în Canada şi Noua Zeelandă 6 Freedman, 1994 7 Fisher, I , 1928; Akerloff şi Shiller, 2009 8 În cazul în care frecvenţa datelor este zilnică, este mai uşoară şi mai rapidă construcţia unui ICM nominal având la dispoziţie dobânda şi cursul de schimb în fiecare zi, odată ce inflaţia, pentru a calcula valorile reale, este disponibilă doar lunar 10 Macromodelul economiei româneşti în tranziţie9 evidenţiază absorbţia internă prin tranzacţii de piaţă, consumul public şi autoconsumul gospodăriilor ca fiind variabile explicative ale absorbţiei interne totale Absorbţia internă prin tranzacţii de piaţă este explicată în macromodel ca funcţie de indicele preţurilor de consum, dobânda nominală deflatată şi nivelul anterior al variabilei dependente Cursul de schimb şi importurile de bunuri şi servicii sunt două din variabilele explicative ale exportului iar importul este funcţie de PIB, absorbţia internă totală şi nivelul anterior al variabilei dependente (varianta 1997) sau funcţie de cursul de schimb, deficitul bugetului general consolidat, nivelul anterior al variabilei dependente şi alţi factori exogeni (varianta 1999, 2000) În general, construcţia corectă şi relevantă a unui Indice al Condiţiilor Monetare este dată de corectitudinea modelului care stă la baza calculului ponderilor dobânzii şi cursului de schimb utilizate în construcţia ICM “… ponderile pentru un ICM nu sunt observabile în mod direct ci trebuie obţinute dintr-un model ii puternice în ceea empiric Atât analitic cât şi empiric, acest model face asumpţ ce priveşte stabilitatea, cointegrarea, dinamica, caracterul exogen şi alegerea variabilelor Aceste asumpţii sunt verificabile în practică, insă doar câteva astfel de teste au fost calculate pentru actualele modele de ICM”10 3 Construcţia ICM Indicele este calculat ca suma ponderată a modificărilor ratei medii a dobânzii (IR) pentru operaţiunile interbancare (tranzacţii) şi a cursului mediu de schimb eurron (ER), ambele variabile raportate la valoarea din perioada de bază (decembrie 2008) A fost aleasă ultima lună a anului 2008 ca valoare de bază deoarece este anul care încheie ultimul ciclu de creştere economică a României odată cu declanşarea crizei financiare globale 2008-2009 Pentru alegerea modului de calcul a ponderilor au fost avut avute în vedere mai multe elemente: a) banca centrală nu ţinteşte cererea agregată; începând cu luna august 2005 strategia de politică monetară a BNR este ţintirea directă a inflaţiei, b) rata cursului de schimb şi rata dobânzii sunt cele două canalele principale prin care banca centrală influenţează comportamentul preţurilor, c) condiţiile monetare indică o conduită stimulativă sau restrictivă, ca urmare a impactului combinat al calibrării dobânzii şi cursului, d) încercările de estimare a ecuaţiei inflaţiei pentru intervalul de calcul au indicat faptul că modificările , altul decât dobânda şi comportamentului preţurilor sunt generate de un factor terţ cursul, cu o pondere consistentă în anumite perioade din interval (de ex aşteptările inflaţioniste, fiscalitatea, politica de salarii) etc Am ales modul de calcul bazat pe ponderea comerţului iar ponderea cursului de schimb calculat pe baza raportului pe termen lung exporturi/PIB este 9 Dobrescu, 2002 10 Eika et al , 1996 11 0,3605 Ponderea ratei dobânzii de 0,6395 a fost calculată pornind de la ipoteza simplă că suma celor două ponderi trebuie să fie unitară Indicator ERw IRw suma IRw/ERw valoare 0 36052 0 63948 1 1 8 Baza de date utilizată este prezentată mai jos în valori nominale (tabelele 1-3) Tabelul nr 1 Indicele preţurilor de consum, (lunar, %) 2006M01 1 030000 0 240000 0 210000 0 420000 0 600000 0 150000 2006M07 0 110000 -0 070000 0 050000 0 210000 1 090000 0 740000 2007M01 0 200000 0 040000 0 070000 0 520000 0 640000 0 140000 2007M07 0 290000 0 860000 1 080000 0 970000 0 930000 0 640000 2008M01 0 860000 0 700000 0 670000 0 520000 0 490000 0 280000 2008M07 0 690000 -0 090000 0 400000 1 060000 0 320000 0 230000 2009M01 1 240000 0 880000 0 500000 0 270000 0 010000 0 200000 2009M07 -0 070000 -0 190000 0 390000 0 440000 0 670000 0 320000 2010M01 1 680000 0 200000 0 220000 0 350000 0 150000 0 160000 2010M07 2 580000 0 230000 0 560000 0 550000 0 520000 0 530000 2011M01 0 770000 0 770000 0 600000 0 660000 0 210000 -0 290000 2011M07 -0 350000 -0 350000 -0 210000 0 640000 0 420000 0 230000 2012M01 0 360000 0 640000 0 420000 0 070000 0 200000 -0 040000 2012M07 0 590000 0 510000 1 180000 0 290000 0 040000 0 600000 2013M01 1 340000 0 340000 0 040000 0 110000 0 230000 0 010000 2013M07 -0 340000 -0 200000 -0 570000 0 290000 -0 010000 0 330000 2014M01 0 850000 0 330000 0 030000 0 270000 NA Tabelul nr 2 Rata dobânzii, (rata medie a dobânzii la operaţiunile interbancare, lunar, %, p a ) 2006M01 5 800000 8 470000 7 130000 7 830000 7 900000 8 930000 2006M07 7 750000 8 420000 7 820000 7 870000 7 980000 6 590000 2007M01 5 950000 6 390000 9 730000 8 920000 11 02000 8 020000 2007M07 5 510000 6 240000 6 470000 6 880000 7 130000 7 410000 2008M01 7 890000 9 650000 9 240000 9 990000 10 23000 9 700000 2008M07 10 15000 12 13000 11 55000 22 03000 14 07000 11 54000 2009M01 12 05000 14 27000 12 15000 10 07000 9 370000 9 410000 2009M07 9 110000 8 690000 9 030000 9 550000 8 440000 10 06000 2010M01 6 930000 5 620000 4 470000 4 400000 6 080000 5 510000 2010M07 4 460000 4 100000 4 060000 3 830000 3 580000 3 280000 2011M01 3 160000 4 440000 4 250000 4 040000 3 890000 3 840000 12 2011M07 3 780000 5 180000 4 760000 5 130000 5 630000 5 040000 2012M01 3 210000 2 930000 2 910000 3 280000 4 470000 4 370000 2012M07 4 040000 5 290000 4 540000 4 880000 5 740000 5 730000 2013M01 5 320000 4 970000 3 770000 2 810000 3 600000 3 730000 2013M07 4 370000 2 680000 2 780000 2 420000 1 350000 1 580000 2014M01 1 480000 3 430000 1 870000 2 680000 NA Tabelul nr 3 Cursul de schimb EURRON, (lunar, curs mediu) 2006M01 3 644500 3 540400 3 507400 3 491100 3 507100 3 548300 2006M07 3 572300 3 527700 3 527000 3 519200 3 495400 3 414100 2007M01 3 393700 3 382400 3 369400 3 334900 3 285000 3 226400 2007M07 3 133700 3 223700 3 346600 3 352500 3 470700 3 528900 2008M01 3 693000 3 652800 3 721800 3 642600 3 659400 3 655700 2008M07 3 579200 3 526800 3 625400 3 745400 3 775300 3 915300 2009M01 4 232700 4 283900 4 282100 4 195400 4 168900 4 212600 2009M07 4 216800 4 218500 4 238900 4 284800 4 288100 4 224800 2010M01 4 140900 4 117900 4 087900 4 128500 4 174300 4 239600 2010M07 4 261100 4 238900 4 264200 4 279800 4 293100 4 292500 2011M01 4 262200 4 247200 4 164600 4 099200 4 112000 4 192900 2011M07 4 240500 4 250100 4 282000 4 323800 4 353600 4 326700 2012M01 4 342800 4 350600 4 365200 4 376000 4 438100 4 460300 2012M07 4 548400 4 516300 4 500700 4 558300 4 525500 4 489500 2013M01 4 379300 4 384800 4 391500 4 380200 4 337500 4 476500 2013M07 4 425700 4 435300 4 462700 4 446200 4 444800 4 463300 2014M01 4 521900 4 490600 4 493100 4 462000 NA În calculul ICM am utilizat valorile variabilelor menţionate, cu frecvenţă lunară Ratele reale ale dobânzii au fost calculate ca diferenţa între ratele medii ale dobânzii la operaţiunile interbancare, deflatate cu rata inflaţiei, faţă de valoarea de referinţă din decembrie 2008 Valorile ratei cursului de schimb au fost deflatate cu rata inflaţiei, logaritmate şi raportate la aceeaşi valoare de referinţă ca şi ratele dobânzii Literatura de specialitate defineşte valoarea de referinţă ca fiind valoarea pentru care variabilele indică nivelul “neutru”, de optim, al condiţiilor economice În practică acest nivel este foarte dificil de estimat cu acurateţe Astfel, teoria sugerează ca alternativă alegerea nivelului de optim prin calcularea unei medii aritmetice simple şi identificarea perioadei în care seria are cea mai apropriată valoare faţă de media calculată Alegerea nivelului de referinţă în decembrie 2008 (sau un alt reper) nu impietează citirea sau interpretarea indicelui condiţiilor monetare care indică o 13 politică monetară restrictivă atunci când creşte i, respectiv, stimulativă atunci când scade 4 Concluzii: rezultatele şi interpretarea analizei Interpretarea graficului prezentat în figura nr 2 arată că, în perioada ianuarie 2006–iulie 2007 condiţiile monetare au fost restrictive, cu un caracter mai accentuat în primul semestru al anului 2007 Figura nr 2 Indicele condiţiilor monetare (ian 2006–apr 2014) 12 icm 8 4 0 -4 -8 iul 07-oct 08iul 10-oct 12 -12 0607080910111213 Aprecierea graduală a monedei naţionale din ultima parte a anului 2006 a fost accelerată începând cu luna ianuarie 2007 de intrările mari de capitaluri, stimulate de dublarea dobânzilor (rata medie a dobânzii la operaţiunile interbancare a crescut de la 6% în luna ianuarie, la 11% în luna mai), pe fondul liberalizării complete a contului de capital (proces încheiat cu circa un an înainte) Dublarea dobânzilor interbancare a avut loc în contextul în care autoritatea monetară a redus rata dobânzii de politică monetară cu 1,5 puncte procentuale, de la 8,75% la 7,25% în perioada respectivă Intrările mari de capitaluri nu au fost înregistrate doar în economiile emergente, precum cea a României, ci şi în economii dezvoltate cu venituri medii şi mari, precum Marea Britanie, Franţa sau Spania11 În cazul economiilor emergente, intrarea masivă de capitaluri poate fi explicată ca fiind efectul unui cumul de cauze O primă cauză a fost lichiditatea abundentă existentă în economiile dezvoltate şi intenţia de a le plasa cât mai eficient Una din destinaţiile 11 Isărescu, 2009 14 posibile a fost zona economiilor emergente care au aderat sau urmau să adere la Uniunea Europeană Statutul de membru al UE a fost interpretat ca fiind o ancoră care reducea percepţia de risc şi, implicit, costul riscului, şi limita volatilitatea cursului de schimb Reacţia autorităţii monetare, prin reducerea cu 175 de puncte de bază a dobânzii de politică monetară în primul semestru al anului 2007, urmată de o creştere cu 325 de puncte de bază până în luna august 2008, a urmărit reechilibrarea pieţelor, obiectiv realizat pe deplin după circa 7,5 trimestre de la declanşarea evenimentelor La încheierea acestui ciclu condiţiile monetare au avut, conjunctural, un caracter mai restrictiv Începând cu luna noiembrie 2008, graficul indică începerea unei perioade de scădere a indicelui ce caracterizează condiţiile monetare ca fiind stimulative, caracterizate în teoria economică, prin scăderea dobânzii şi deprecierea monedei În plan global, a doua parte a anului 2008 a marcat începutul crizei financiare globale12 Economia României raporta creştere economică în 2008 însoţită, însă, de dezechilibre macroeconomice vizibile: deficitul extern era de 11,6% din PIB, deficitul bugetar la 5,7% din PIB, creşterile salariale au fost necorelate cu câştigurile de productivitate, creditarea internă era dependentă de liniile de finanţare externe de la băncile-mamă, iar canalul majoritar de creditare era cel al creditelor în devize (preponderent euro) în detrimentul creditului în lei, precum şi al măsurilor de ajustare a politicii monetare Caracterul anticiclic al politicii monetare şi eficienţa restricţiilor de ajustare au fost erodate de intrările mari de valută (ca urmare a liberalizării contului de capital) care au alimentat consistent componenta în valută a creditului intern Reacţiile autorităţilor în plan monetar, fiscal-bugetar şi de restructurare au avut în vedere demararea unui proces de corectare a dezechilibrelor şi ancorarea credibilităţii acestui proces prin încheierea acordurilor de finanţare cu instituţiile financiare internaţionale (Fondul Monetar, Banca Mondială şi Uniunea Europeană) prin care a fost asumată corectarea în manieră controlată a dezechilibrelor macroeconomice Deficitul extern a fost redus la 4,5% din PIB în 2009, faţă de peste 13,4% în i diminuării necesarului de importuri 2007 pe fondul contractării cererii interne ş acompaniate de o performanţă bună a exporturilor Deficitul bugetar ce tindea înspre un nivel de 10% din PIB în 2009, care eroda avantajul României de a avea o datorie publică de sub 20% din PIB (o treime din limita criteriului Maastricht) a fost readus la 2,5% din PIB în 2012 prin măsuri de ajustare fiscală mai puţin populare care, însă, s-au dovedit a fi eficiente, în condiţiile în care spaţiul de relaxare fiscală fusese epuizat de politicile prociclice din perioada de creştere Totodată, prin acordul de la Viena, coroborat cu intrări de fonduri de la instituţiile financiare, s-a reuşit atenuarea mişcării ciclice a intrărilor de capital privat 12 15 septembrie 2008, ora 1:45, SUA - Lehman Brothers, a patra mare bancă de investiţii din SUA, anunţa intrarea în incapacitate de plată 15 În sfera politicii monetare au fost luate măsuri de relaxare şi optimizare a nivelului de lichiditate din sistemul bancar Dobânda de politică monetară a fost redusă cu 4 puncte procentuale de la 10,25% în octombrie până la 6,25% în luna mai 2010, iar rezervele minime obligatorii au fost de asemenea reduse În pofida caracterului contraciclic, capacitatea politicii monetare de a stimula creşterea economică este erodată la nivelul pieţei bancare în care refacerea dinamicii creditului bancar este dependentă de încredea reciprocă a agenţilor din piaţă Tendinţa de relaxare a condiţiilor monetare a continuat până în prezent, cu excepţia unei mişcări regresive de natură economică manifestată în primul semestru şi corectată în al doilea semestru din anul 2011, şi a unor tensiuni la nivelul mediului politic în cea de a doua parte a anului 2012 Presiunile create în economie au fost temperate în primele trei trimestre ale anului 2013 când indicele condiţiilor monetare indica o conduită stimulativă a politicii monetare Probabilitatea menţinerii caracterului relaxat al condiţiilor monetare este, pe de o parte, justificată de nevoia de stimulare a economiei si, pe de altă parte, supusă unor incertitudini care provin din dezbaterile asupra posibilităţii ca într-un orizont relativ scurt de timp comportamentul preţurilor să confirme (sau nu) manifestarea unui proces de deflaţie În ansamblu, se poate trage concluzia că indicele condiţiilor monetare este un instrument practic care poate fi util în conducerea politicii monetare Pe de altă parte, ICM nu trebuie utilizat şi nici interpretat într-o manieră mecanică Observaţiile empirice relevă faptul că indicele prezintă o senzitivitate mare la schimbările de asumpţii, ponderi sau variabile, chiar şi atunci când aceste schimbări sunt mici Bibliografie Akerloff , G A , Shiller, R J , “Animal Spirits: How Human Psychology Drives the Economy, and Why It Matter for Global Capitalism”, Princeton University Press, 2009; Batini,N , Turnbull, K , "Monetary Condition Indices for the UK: A Survey", External MPC Unit Discussion Paper No 1, September, 2000; Batini,N , Turnbull, K , "A dynamic Monetary Condition Indices for the UK", Journal of Policy Modelling, Volume 24, 2002; Dobrescu, E , “Tranziţia în România : abordări econometrice”, Editura Economică, Bucureşti, 2002; Eika, K H , Ericsson, N R and Nymoen, R , “Hazards in Implementing a Monetary Condition Index”, Oxford Bulletin of Economics and Statisitics, 1996; Fisher, I , “The Money Illusion” 1928, Kessinger Publishing, 2006; Freedman, C, “The Use of Indicators and of the Monetary Condition Index in Canada”, Frameworks for Monetary Stability: Policy Issues and Country Experiences, IMF, Washington D C , 1994; 16 Freedman, C, “The Role of Monetary Condition and the Monetary Condition Index in the Conduct of Policy”, Bank of Canada Review, 1995; Isărescu, M , “Finanţarea dezechilibrului extern şi ajustarea macroeconomică în condiţiile crizei financiare - cazul României”, Disertaţie cu ocazia primirii titlului de membru corespondent al Academiei Regale a Doctorilor din Spania, Barcelona, 24 noiembrie, 2009; Isărescu, M , “Contribuţii teoretice şi practice în domeniul politicilor monetare şi bancare”, Editura Academiei Române, Bucureşti, 2009; Isărescu, M , “Rolul politicii monetare în mix-ul de politici macroeconomice”, disertaţie, 12 noiembrie, 2007; Isărescu, M , “Uniunea Bancară: principii, provocări şi perspective”, disertaţie, 17 mai, 2013; Isărescu, M , “Viitorul sistemului bancar internaţional”, discurs şi prezentare, 2 octombrie 2012; Mishkin, S F , “The Cannels of Monetary Transmission: Lesson for Monetary Policy”, NBER Working Paper 5464, 1996; Neil R Ericsson, Eilev S Jansen, Neva A Kerbeshian and Ragnar Nymoen (1998) “Interpreting a Monetary Conditions Index in economic policy”, Topics in monetary policy modelling, BIS Conference Papers, Volume 6, pp 237-254, Bank for International Settlements, Basle, Switzerland, February ,1998; Neil R Ericsson, Eilev S Jansen, Neva A Kerbeshian and Ragnar Nymoen, “Understanding a monetary condition index”, November, 1997; Peeters, M , ‘‘Measuring Monetary Conditions in Europe: Use and Limitations of the MCI’’, The Economist, 1999; Richardson, P , “The structure and simulation properties of OECD’s interlink model”; Richardson, P , "A review of the simulation properties of OECD's INTERLINK model", OECD ESD Working Paper No 47 1987 Website-uri: http://ec europa eu http://www imf org http://www bis org http://www ecb europa eu http://www worldbank org 